Държавен вестник, бр. 88, 2017 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  88
МИНИСТЕРСТВО  
НА ФИНАНСИТЕ
МИНИСТЕРСТВО  
НА ТРУДА И СОЦИАЛНАТА 
ПОЛИТИКА
ИНСТРУКЦИЯ № И-3 
от 26 октомври 2017 г. 
за взаимодействие и обмен на информация 
между Националната агенция за приходите 
и Министерството на труда и социалната 
политика
Г л а в а  п ъ р в а
ОБЩИ РАЗПОРЕДБИ
Чл. 1. С тази инструкция се определят 
редът и начинът за осъществяване на взаи-
модействие и обмен на информация между 
Националната агенция за приходите (НАП) 
и Министерството на труда и социалната 
политика (МТСП).
Чл. 2. Всички действия, предприети в из-
пълнение на тази инструкция, се осъществяват 
при спазване на разпоредбите на съответните 
закони, регламентиращи условията и реда 
за събиране, съхраняване, използване и раз-
криване на сведения, представляващи лични 
данни, данъчна и осигурителна информация 
или друга защитена от закон информация.
Г л а в а  в т о р а
ОБХВАТ И ФОРМИ НА ВЗАИМОДЕЙСТВИЕ
Чл. 3. Взаимодействието между НАП и 
МТСП се организира на функционален прин-
цип при или по повод функциите на:
1. Националната агенция за приходите 
по въвеждане на електронното управление 
и намаляване на административната тежест;
2. Националната агенция за приходите 
по обезпечаване и принудително събиране 
на публични и частни държавни вземания, 
установявани от МТСП;
3. Министерството на труда и социалната 
политика, включително в качеството му на 
управляващ орган по оперативни програми 
и/или проекти.
Чл. 4. Взаимодействието обхваща:
1. обмен на информация, необходима за 
изпълнението на законоустановените функции 
на НАП и МТСП;
2. принудително събиране на публични 
и частни държавни вземания, установявани 
от МТСП;
3. провеждане на съвместни обучения или 
семинари;
4. съвместна работа с обществеността и 
средствата за масово осведомяване;
5. оказване на експертна помощ съобразно 
компетентността на органите на НАП и МТСП.
Г л а в а  т р е т а
РЪКОВОДСТВО И ОРГАНИ ЗА ОСЪЩЕСТ-
ВЯВАНЕ НА ВЗАИМОДЕЙСТВИЕТО
Чл. 5. Общото ръководство на организация­
та по взаимодействието между НАП и МТСП 
се осъществява от изпълнителния директор 
на НАП и министъра на труда и социалната 
политика или оправомощени от тях лица в 
съответствие с действащото законодателство.
Чл. 6. (1) Оперативното ръководство на 
организацията по взаимодействието между 
НАП и МТСП се осъществява от директо-
рите на териториалните дирекции (ТД) на 
НАП или оправомощени от тях лица и от 
министъра на труда и социалната политика 
или оправомощени от него лица.
(2) Взаимодействието по ал. 1 се осъ-
ществява в съответствие с компетенциите 
и съобразно правомощията на съответните 
длъжностни лица.
Чл. 7. (1) За подпомагане на координаци-
ята и управлението на взаимодействието по 
глава четвърта се определят лица за контакт.
(2) Лицата за контакт на териториално 
ниво се определят от длъжностните лица по 
чл. 6, ал. 1.
Г л а в а  ч е т в ъ р т а
РЕД ЗА ОБМЕН НА ИНФОРМАЦИЯ ПО 
ЕЛЕКТРОНЕН ПЪТ МЕЖДУ НАП И МТСП
Чл. 8. (1) За изпълнение на функциите на 
МТСП НАП предоставя достъп до следните 
електронни услуги:
1. информация относно наличие или лип-
са на задължения (на конкретни лица) без 
посочване на вид и размер на задължението;
2. приемане на актове, от които произтича 
публичното вземане от външни взискатели;
3. актуално състояние на трудовите дого-
вори за конкретни физически лица на база 
на подадените уведомления в НАП съгласно 
чл. 62 и 123 от Кодекса на труда (КТ);
4. актуално състояние на трудовите дого-
вори за конкретни юридически лица на база 
на подадените уведомления в НАП съгласно 
чл. 62 и 123 КТ.
(2) Информацията по ал. 1, т. 3 и 4 съдържа 
следните данни:
1. за физическите лица – имена, единен 
граждански номер (ЕГН)/личен номер на 
чужденец (ЛНЧ);
2. за работодател я – наименование,  
БУЛСТАТ/ЕИК;
3. за трудовия договор – дата на сключване, 
дата на прекратяване, срок на договора, дата 
на последно допълнително споразумение, 
кодове по Класификатора на икономическите 
дейности (КИД) и Националната класифика-
ция на професиите и длъжностите (НКПД) и 
код за основание на сключване на договора.